kardosdrur/scandi-wiki huggingface dataset:
Tame Impala

Tame Impala ( /teɪm ɪmˈpɑːlə/) er et australsk psykedelisk musikprojekt grundlagt af Kevin Parker i 2007. Projektet, startede som et solo hjemmestudieprojekt for Parker, som både spiller, skriver, indspiller og producerer musikken. Som et live-band, består projektet af Parker (guitar, vokal), Jay Watson (synthesizer, vokal, guitar), Dominic Simper (guitar, synthesizer), Cam Avery (bas, guitar, vokal), og Julien Barbagallo (trommer, vokal). Tame Impalas pladeselskab i USA er Interscope Records (tidligere Modular Recordings), og Fiction Records i Storbritannien. Tame Impala spillede på Roskilde Festival 2011 og senere som hovednavn til en anmelderrost koncert i 2016.

Efter en række singler og EP'er, i 2010, udgav Tame Impala deres debutalbum, Innerspeaker, som blev certificeret til guld i Australien, og godt modtaget af anmeldere. Projektets 2012 opfølgning, Lonerism, blev også hyldet, opnåede platin i Australien, og modtog en Grammy - nomineret for Best Alternative Music Album. Projektets tredje album, Currents, blev udgivet i juli 2015, og ligesom sin forgænger, vandt det ARIA Awards for Best Rock Album og Årets Album. Parker vandt APRA Award for Årets Sang 2016 for Currents' første nummer, "Let It Happen".

Referencer

Eksterne henvisninger 
 
 

Musikgrupper fra 2007
Musikgrupper fra Australien
Har spillet på Roskilde Festival
John Difool

John Difool er en antihelt, fra Moebius farverige tegneserieunivers. John Difool/Inkalen er skrevet af Alejandro Jodorowsky og illustreret af Jean Giraud. John Difool, som der ellers kun tænker på sig selv, skal pludselig redde hele verden (eller resterne af den), med hjælp fra Inkalen.

 

Tegneserier fra Frankrig
Tegneseriefigurer
Pierre Latour

Pierre Latour (født 12. oktober 1993 i Romans-sur-Isère) er en fransk cykelrytter, der kører for . Han blev fransk mester i enkelstart i 2017 og 2018. Han deltog i Vuelta a España 2016, hvor han for første gang vandt en etape i en grand tour, det skete i 20. etape, hvor han slog Darwin Atapuma i finalen i Alto de Aitana. I juni 2017 var hans navn at finde i startlisten til Tour de France 2017.

Referencer

Eksterne henvisninger 

Mandlige cykelryttere fra Frankrig
Macrauchenia

Macrauchenia var et langhalset, langbenet og tretået hovdyr fra Sydamerika i den uddøde orden af Litopterna. Slægten kendes kun fra fossiler fra Sydamerika. Arten uddøde i den sene pleistocæn-tid for 20.000-10.000 år f.Kr.

Fossiler af Macrauchenia blev første gang fundet i Argentina i 1834 af Charles Darwin under den anden ekspedition med skibet HMS Beagle. Efter hjemkomsten blev fossilerne givet artsnavnet Macrauchenia patachonica af den engelske palæontolog Richard Owen (1804 – 1892).

Noter

Pattedyr
Jens Locher

Jens Thilson Locher. (Født 10. marts 1889 i København, død 22. juni 1952 samme sted). Dansk forfatter, dramatiker og journalist, søn af maleren Carl Locher og bror til billedhugger Axel Locher.

Han er begravet på Tibirke Kirkegård.

Bibliografi 
 Nær salten Sø. (1911). Illustrationer af Carl Locher (1851-1915)
 Skal - skal ikke (1920)
 Sol staar op (1926)
 Familien Hansen (1930-32)
 Mugges Meriter (1930 ff)
 Vimmerhale (1930-1932)
 Aargang 1929 (1930)
 Familien Hansen (1944, roman)
 Familien Hansen. Tegnet af Henning Dahl-Mikkelsen (1944, børnebog)
 Familien Hansen. Tegnet af Henning Dahl Mikkelsen. 2.-3. Aarg. (1945-46, børnebog)
 Fodboldpræsten (1950, roman)
 Hannes hændelser (1950, humor)

Referencer

Dramatikere fra Danmark
Børnebogsforfattere fra Danmark
Personer fra København
Tranestederne

Tranestederne er et område ud mod Jyllands østkyst, ca. 8. km syd for Skagen, vest for Hulsig og Kandestederne. Kgl. skuespiller Johannes Poulsen købte i 1936 den historiske Tranegård i området her, og ombyggede den til sommerbolig.

Noter

Eksterne henvisninger

Lokaliteter i Frederikshavn Kommune
Jacob Vetter

Jacob Vetter Laursen (født 5. august 1998 i Aalestrup) er en dansk fodboldspiller, der spiller som forsvarsspiller i den danske klub Skive IK.

Baggrund 
Vetter er opvokset i Aalestrup i en fodboldinteresseret familie. Farfaren Kjeld, faren Lars, onkel Rasmus og storebror Simon har alle spillet divisionskampe for Viborg FF.

Karriere 
Jacob Vetter begyndte at spille fodbold i Aalestrup Idrætsforening. Han skiftede til FK Viborg som U/13-spiller. Vetter  skrev under på sin første kontrakt i 2013.

Viborg FF offentliggjorde den 25. april 2017, at Vetter sammen med Frederik Mortensen og Simon Trier fra 2017-18-sæsonens begyndelse blev en del af klubbens førstehold. Han stoppede dog i klubben ved udgangen af 2017-18-sæsonen, da han valgte at takke nej til Viborg FF's kontraktudspil. Klubben tilbød ham en deltidskontrakt, men Vetter mente, at "[kontrakten, red.] ikke gav mig fair konkurrencevilkår over for mine medspillere og konkurrenter i truppen, der alle er fuldtidsspillere [...].

Skive IK 
Den 24. juli 2018 blev det offentliggjort, at Vetter fortsatte sin karriere i 2. divisionsklubben Skive IK. Han skrev under på en etårig aftale. Han trænede inden kontraktunderskrivelsen med i flere uger og var med i tre træningskampe for at prøves af.

Referencer

Eksterne henvisninger 
 Spillerprofil  på Viborg FFs officielle websted
 

Fodboldspillere fra Danmark
Fodboldspillere fra Viborg FF
Fodboldspillere fra Skive IK
Personer fra Aalestrup
Frederik Mortensen

Frederik Mortensen (født 30. oktober 1998 i Dronninglund) er en dansk fodboldspiller, der spiller som midtbanespiller i Hobro IK.

Karriere 
Mortensen spillede i Hjørring IF, inden han kom til FK Viborg som førsteårs U/17-spiller, da han startede på Hald Ege Efterskole.

Viborg FF offentliggjorde den 25. april 2017, at Mortensen sammen med Jacob Vetter og Simon Trier fra 2017-18-sæsonens begyndelse blev en del af klubbens førstehold.

AC Horsens 
Den 7. juni 2018 blev det offentliggjort, at AC Horsens havde skrvet under på en kontrakt med Frederik Mortensen. Han blev tildelt en toårig kontrakt, således parterne havde papir på hinanden frem til sommeren 2020.

Referencer

Eksterne henvisninger 
 Spillerprofil  på Viborg FFs officielle websted
 

Fodboldspillere fra Danmark
Fodboldspillere fra Viborg FF
Fodboldspillere fra AC Horsens
Personer fra Dronninglund
Leif Erikson (skib)

Leif Erikson er et rekonstrueret vikingeskib, der er fremstillet for at mindes Leif den Lykkeliges rejse til Nordamerika i vikingetiden.

Leif Erikson blev bygget i Korgen i Nordland, Norge i 1926 på ordre fra Gerhard Folgerø (1886-1948), der ville benytte skibet til en sejle over Atlanterhavet. Skibet er fremstillet af norsk rødfyr, og det er af typen knarr. Skibet er omkring 13 m langt, og har en bredde på omkring 3,9 m og en dybdegang på 1,2 m. Et delajeret dragehoved og hal blev designet af arkitekten Gerhard Johan Lilletvedt fra Bergen.

Skibet blev inviteret til Duluth i Minnesota af den norsk-amerikanske immigrant H. H. Borgen. Leif Erikson sejlede fra Bergen i 1926 mod Labrador og derefter videre til Boston og New York City. Det sejelde igennem de Store søer til vestbreden af Lake Superior. Kapajn Folgerø og hans besætning ankom til Duluth den 23. juni, 1927 efter at have tilbagelagt over 10.500 km, hvilket er den største afstand der er sejlet af et skib af denne størrelse i moderne historie.

Den norsk-amerikanske forretningsmand fra Duluth Bert Enger (1864-1931) købte skibet kort efter rejsen sammen med sin afdøde forretningspartner Emil H. Olsons (1881-1926) kone, og de donerede det til byen Duluth. Skibet blev placeret i Duluth's Lake Park, som senere blev omdøbt til Leif Erikson Park.

Leif Erikson forfaldt gradvist i de følgende år som følge af manglende vedligehold og hærværk, og i 1980 var skibet i så dårlig stand, at man overvejede at brænde det på traditionel vikingemaner. I stedet inspirerede det Emil Olsons barnebarn, Will Borg, til at samle frivillige og starte en indsamling til at restaurere skibet. Via donationer, festivaler og andre tiltag indsamlede gruppen $100.000. Bådebyggere begyndte at restaurere skibet i 1991 og Leif Erikson kan i dag ses i Leif Erikson Park i Duluth, Minnesota.

Se også 
 Rekonstruktioner af vikingeskibe

Referencer

Yderligere læsning 
Folgerø, Gerhard  (1944) Over Nordatlanteren i åpen båt (Oslo: Arthur Rosén)
Johnson, Nathan  (2014)  Legendary Locals of Pine City (Arcadia Publishing) 

Rekonstruktioner af vikingeskibe
Skibe bygget i Norge
Babylone skov

Babylone skov er et mindre skovområde beliggende ved Humlebæk nord for det gamle fiskerleje. Skoven er en del af Krogerup gods jorder. Skoven er en løvskov fortrinsvis bevokset med bøg. Egentlig skovdrift forekommer ikke. Skoven er meget varieret og præget af mindre grupper af mere end 200 år gamle ege og bøge, der er resterne af gammel lystskov.

Skoven er gammel. Det nuværende skovområde udgjorde i 1700-tallet en mindre del af en samlet kystskov, der strakte sig fra Tibberup i nord forbi Sletten til Nivå i syd; langs Øresund forløb Strandvejen. I tidens løb er skoven blevet reduceret til sin nuværende størrelse.

Fortidsminder 
I skoven ligger 3 langdysser fra yngre stenalder.

I skoven ligger også resterne af en skanse opført som et af fire batterier opført mellem Humlebæk og Espergærde som led i kystforsvaret under Den Store Nordiske Krig.

Fredning 
Skoven indgår som led i en fredning af Krogerup, som fandt sted i 1944 efter, at staten året før havde erhvervet godset, nu en del af det fredede område Kelleris Kystkilen.

Noter

Litteratur 
 Knud Dahl: Fredede områder og statsskove. Øerne; København 1988; 
 Torben Topsøe-Jensen: Fem mil langs Øresund. Træk af Strandvejens historie; 2. udgave, København 1974; 
 Skov- og Naturstyrelsen: Planuddrag for Kronborg Statsskovdistrikt 1994-2011; afsnit "5.9.17.Krogerup skovene"; s. 147-150

Skove i Fredensborg Kommune
Klåstadskibet

Klåstadskibet omtales som Norges fjerde vikingeskib. Det blev fundet i 1893, men blev først udgravet i 1970. Skibet er udstillet på Slottsfjellmuseet i Tønsberg. 
 
Klåstadskibet blev fundet i et jordhul inderst i Viksfjord i Larvik tæt på Kaupangen i Skiringssal. Skibet er muligvis forlist på Vikskilen og er havnet synkefærdigt inderst i Klåstadkilen. Skibet blev fundet et stykke inde på land, fordi landet her er steget ca. 2 meter siden vikingtiden. Skibet er noget ødelagt af dræning. Skibet er sandsynligvis fra 900-tallet. 

Klåstadskibet adskiller sig på flere måder fra de mere kendte vikingskibe Oseberg, Gokstad og Tune. Det er sunket og genfundet på tidligere havbund, mens de tre andre er gravgods. Klåstadskibet er sandsynligvis en knarr til transport og er årringsdateret til 998.

Som andre vikingskibe er det klinkbygget. Det havde åregaflerr (til årer). Kølen er 16,15 meter lang; lidt mindre end Gokstadskibet.
 
Da skibet gik tabt, var der en last ombord med sten fra Eidsborg i Telemark.

Referencer

Litteratur
 Arne Emil Christensen jr. og Gunnar Leiro; Klåstadskipet, Vestfoldminne 1976. 
 Video: Arne Emil Christensen foredrag om Klåstadskipet på Forbundet Kystens råseglseminar i Tønsberg 19. september 2013

Eksterne henvisninger 
 Tv-serien ARVEN om Klåstadskipet
 Klåstadskipet, artikkel hos Store norske leksikon

Arkæologiske fund fra Norge
Museumsskibe
Skibe fra vikingetiden
Færing (båd)

Færing (fra norrønt feræringr, "firer") er en åben robåd med to par årer. Det findes færinger af alle robådstyper fra Rogaland til Finnmark. De fleste er spidse i begge ender (spidsgattede), men færinger med agterspil (flad bag) findes også.

Mange steder findes der en egen størrelseskategori for både med to par årer og et ekstra halvrym i midten på 30-50 cm af bådens længde. Denne går under forskellige navne navn som halvromsfæring (Midt-Vestlandet), mell'færing (geitbåde i Nordmøre; egentlig "mellem-færing") eller hundromsfæring (nordlandsbåder i Nord-Norge). Når halvrummet er ekstra langt, 60–70 cm, kunne man have årefæster her, så et barn kunne ro.

Overgangen til seksæring bliver på disse både relativt flydende. På Sunnmøre kaldtes en sådan båd gerne "kjempefæring". I Trøndelag (Åfjordbåt) kaldes en halvrumsfæring ofte bare "færing", mens en færing uden halvrum kaldes "toknefæring".

Bådtypen dateres tilbage til vikingetiden. De små både, der blev fundet sammen med Gokstadskibet minder om de både, som stadig bruges i Vest- og Nordnorge. I moderne tid bruges de til at fiske fra og i nogle tilfælde til kapsejlads.

Se også 
 Knarr
 Oselver
 Kvalsundfæringen

Referencer 

Skibstyper
Menneskedrevne søfartøjer
Lyrisk sopran

Lyrisk sopran er en sopranstemme. Stemmen er mere "let" og med mere udpræget modulation end en dramatisk sopran, og skildrer i større grad følelser og stemninger. Den er samtidig "tungere" end soubretten. Begreberne "let" og "tung" beskriver flere egenskaber inden for stemmefysiologien, som omfang, klangfarve, bevægelighed, volumen og bærekraft. En lyrisk sopran har en varm, lys klangfarve. Ofte bliver stemmen inddelt i lys lyrisk sopran og fuld lyrisk sopran.

Musik
Sang
Soubrette

Soubrette (fra fransk soubrette "kammerjomfru") er et rollefag i operaer, operetter, syngespil, musikaler og klassiske komedier.

Soubretten er en ung, kvik tjenestepige, som har som funktion at udvikle intrigen frem til en vellykket afslutning, ofte i samarbejde med en mandlig modpart i tjenerstaben. Soubretten kan være hovedpersonen, men som oftest er hun den kvindelige hovedpersons medsammensvorne.

Molière var inspireret af commedia dell'arte-formens tjenestepige, Columbine, og med udgangspunkt i denne skikkelse udviklede han kvikke og skælmske kammerjomfruroller, fx Dorine i Tartuffe (1664). Senere brugte bl.a. Ludvig Holberg soubretter i sine stykker, han gav dem gerne navnet Pernille.

I musikteateret synges soubretterollene almindeligvis af en let, iblandt koloraturpræget sopran. Typiske soubretteroller er Despina i Così fan tutte og Papagena i Tryllefløjten, begge operaer af Mozart. Adele i Johann Strauss' Flagermusen er til dels en koloratursoubrette. Af soubretteroller i musicaler kan nævnes Eliza i My Fair Lady og Maria i West Side Story.

Eksterne henvisninger 
 Soubrette, denstoredanske.dk
 Subrett , musiksok.se
 LA SERVETTA (The Soubrette), delpiano.com
 COLOMBINA, delpiano.com

Opera
Teater
Liberale Demokratiske Parti

Det Liberale Demokratiske Parti (japansk: , Jiyū-Minshutō), ofte forkortet til Jiyūto eller LDP, er et konservativt politisk parti i Japan. Partiet har været i regering næsten uafbrudt siden dannelsen i 1955, hvorved LDP er blandt verdens mest succesrige partier i demokratiske valg. LDP er selverklæret liberalt, men overvejende konservativt med en række nationalistiske og populistiske træk i sin praktiske politik.

LDP fandt oprindeligt sin ærkerival i Japans socialistparti, men i 1990'erne blev denne rolle overtaget af Det demokratiske parti. LDP har en tradition for at være opdelt i stærke fraktioner, der er knyttet til forskellige sociale grupper og erhvervsinteresser. Fraktinene genspejler også partiet som ideologisk sammensat. Oligarker i fraktionene kaldes kuromaku. Til trods for at partiene i Japan normalt er elitepartier, havde LDP 5 millioner medlemmer i 1990.

Noter 

Antikommunisme
Konservative partier
Japans politik
Johannes Wulff

Johannes Charles Wulff, født 11. januar 1902 i København, død 29. december 1980 i Herlev, var en dansk digter og forfatter.

Johannes Wulff var søn af Adolf Wulff, kustode på Københavns Universitetsbibliotek, og Johanne Wulff (født Marcussen). Han tog studentereksamen fra Vestre Borgerdydskole i 1921 og studerede litteraturhistorie på Københavns Universitet. Ved siden af studierne var Johannes Wulff ansat som nattevagt på universitetsbiblioteket. I en kort periode efter at have afsluttet sine studier arbejdede han som huslærer på Mors og som journalist i 1928 på Morgenbladet. Hans første digte blev trykt i tidsskrifterne Katolsk Ungdom (1917) og Vejen (1922), men fik sin egentlige debut i 1928 med digtsamlingen Kosmiske Sange. Året efter udgav han romanen O, Ungdom! skrevet i prosaform. Bogen blev en læsersucces med 25.000 solgte eksemplarer. Wulffs skrivestil prægedes af tidens naivisme og humor. Han gav dog også plads til mere tragikomiske indslag i nogle af sine værker. 

Wulff var gift to gange; først med Thyra Larsen 1931–1942 og derefter med Mary Vilain,1944–1958.

Bibliografi 
 Kosmiske Sange (1928)
 O, Ungdom! (1929)
 Nyt Harpespil (1929)
 Man gaar og mumler (1930)
 Det gode land (1931)
 Elskovs under (1931)
 Sange fra Jorden (1932)
 Fra Midnat til Dæmring (1933)
 Nye Mumlerier (1933)
 Lykken kommer flyvende (1934)
 Et menneske saar og høster (1935)
 Trollerolle (1939)
 Fast ansat (1940)
 Vaagne Drømmerier (1944)
 Midt i Livet (1944)
 Opstandelse (1946)
 Den anden Ungdom (1948)
 Evighedsbruden (1949)
 Mor tar til Byen (1950)
 Jerikos Mure (1951)
 Dørene (1952)
 Katten der fik feber (1952)
 Den blinde bli'r seende (1954)
 Menneskedage (1954)
 Stedet (1956)
 Hunden Bonzo (1957)
 Fjærne Aar (1960)
 Scener fra Virkeligheden (1962)
 Syndere og Frelste (1965)
 Eventyr i Italien (1967)
 Student i alverden (1968)
 Fløjtetønde (1969)
 Jeg tror minsandten at jeg lever (1970)
 Vi som er hinanden (1972)

Priser og hæder
 Carl Møllers Legat. 1930
 H.C. Andersen Mindemedaillen. 1931
 Emma Bærentzens Legat. 1937
 Drachmannlegatet. 1952
 H.C. Andersen-legatet. 1963
 Georg Brandes Legatet
 Astrid Goldschmidts Legat
 Johannes Ewald Legatet
 Det anckerske Legat
 Jeanne og Henri Nathansens Mindelegat

Referencer 

Digtere fra Danmark
Forlæggere fra Danmark
Dansksprogede forfattere fra Danmark
Studenter fra Københavns Åbne Gymnasium
Eva Ekeblad

Eva Ekeblad (født 10. juli 1724, død 15. maj 1786) var en svensk agronom, videnskabsmand, salonværtinde og grevinde. Hendes mest kendte opdagelse var fremstilling af mel og alkohol fra kartofler (1746). Hun blev også det første kvindelige medlem af Kungliga Vetenskapsakademien (1748).

Biografi 
Eva De la Gardie var datter af Magnus Julius De la Gardie (1668-1741) og amatørpolitiker og salonvært Hedvig Catarina Lily of the valley. Hun var søster til Carl Julius De la Gardie og Hedvig Catharina De la Gardie og tante til Axel von Fersen den yngre. Hendes bror var gift med den berømte Catharina Charlotta De la Gardie og svoger til Hedvig Taube.

Eva blev i 1740, i en alder af 16, gift med Claes Claesson Ekeblad og blev mor til syv børn, seks drenge og en datter. Parret havde bopæl i Stockholm og en ejendom i Sverige. De tilhørte de højeste kredse af den svenske adel.

Ægtefællen var ofte fraværende og Eva var ansvarlig for forvaltning af ejendommene. Det første koncerter med Johan Helmich Romans messe-musik, blev udført i hendes salon i Ekebladpalasset.

Videnskabelig aktivitet 
Ekeblad opdagede i 1746 hvordan man kan lave mel og alkohol af kartofler. Dermed muliggjorde hun at kartoflen, en plante der blev indført til Sverige i 1658 og som frem til da kun var blevet dyrket i drivhus, blev en grundlæggende del af fødevareforsyningen. Dette bidrog til at forbedre kosten og reducere hungersnød. Tidligere blev alkohol lavet af hvede og rug, men nu kunne en større del af kornet anvendes til brød i stedet.

I 1751 opdagede hun også en metode til blegning af bomuldtekstiler og garn med sæbe. I 1752 gjorde hun kosmetik mere sikker, ved at erstatte farlige ingredienser med pulveriserede kartofler.

Ekeblad skrev til det kongelige svenske videnskabsakademi om sin første opdagelse i 1746, og i 1748 blev hun den første kvinde der blev valgt til akademiet, selv om hun aldrig deltog i nogle af de akademiske møder. I 1751 begyndte akademiet at omtale hende som æresmedlem og ikke fuldt medlem, eftersom vedtægterne betød at medlemskab kun blev tildelt mænd.

Referencer

Eksterne henvisninger 

Videnskabsfolk fra Sverige
Signe Krarup

Signe Krarup (født 5. januar 1975) er medvært på radioprogrammet Go'nova på Nova. Tidligere har hun været nyhedsvært på TV 2 News.

Signe Krarup er gift med forfatter og journalist Søren Baastrup. I 2006 og 2010 fødte hun sine to børn.

Tv-værter fra Danmark
Radioværter fra Danmark
Curtea de Argeș

Curtea de Argeș er en by i distriktet Argeș i Valakiet i Rumænien. Byen ligger ved floden Argeș, hvor den løber gennem en dal i bjergkæden Karpaterne. I 2011 havde byen 27.000 indbyggere.

Curtea de Argeș er en af de ældste byer i Rumænien. Ifølge traditionen blev den grundlagt i 1300-tallet af Fyrst Radu Negru, der efterfølgende gjorde den til den første hovedstad i Fyrstendømmet Valakiet.

Referencer

Eksterne henvisninger 

Byer i Rumænien
Byer i distriktet Argeș
Theo Hernández

Theo Bernard François Hernández (født 6. oktober 1997) er en fransk fodboldspiller der spiller for AC Milan.

Eksterne henvisninger 
 

Fodboldspillere fra Frankrig
Fodboldspillere fra Real Madrid CF
Forsvarsspillere (fodbold)
Personer fra Marseille
Deltagere ved verdensmesterskabet i fodbold 2022
Victor Wernersson

Victor Christoffer Wernersson (født den 6. juli 1995) er en svensk fodboldspiller som spiller for IFK Göteborg. Den svenske klub hentede ham i Vejle Boldklub, da de kom med et tilbud, som den danske klub ikke kunne afslå .

Han fik sin fodboldopdragelse i den svenske storklub Malmö FF, og skiftede ved sin begyndelse som seniorspiller til svenske Syrianska FC. Her spillede han pladsen som venstreback, hvilket han også spillede i sin tid i Vejle Boldklub. Han fik dog kun en halv sæson i klubben og var andetvalg efter Viljormur Davidsen.

Referencer

Eksterne henvisninger 
 

Fodboldspillere fra Sverige
Fodboldspillere fra Vejle Boldklub
Bro (sanger)

Kevin Andreasen (født 13. april 1996) kendt under kunstnernavnet Bro er en dansk sanger fra Rødovre.

Familie 
Bro har en lillebror Nicklas Busk Andreasen og en storesøster Amanda Diana Busk, der begge har været med i Paradise Hotel i hhv. 2021 (sæson 17) og 2013 (sæson 9).

Sangkarriere 
Bro skrev kontrakt med Universal Musics nye viral-afdeling Hurricane Records, og han arbejder nu sammen med Basim. Bro stod bag hittet ”Hvor er du Bro?”, som fik platin i slutningen af 2016. Nummeret er blevet afspillet på Spotify mere end 13,4 millioner gange.

I starten af 2018 udgav Bro sangen "Sydpå", som er titelsangen til 14. sæson af Paradise Hotel i 2018. "Sydpå" var den mest streamede sang i Danmark i 2018.

Anden virke

Fodboldkarriere 

Kevin Andreasen har tidligere spillet for Danmarks U16-landshold i fodbold. På dette tidspunkt spillede han for Brøndby IF’s ungdomshold. Han fik sin debut for U-16-landsholdet den 1. november 2011, da han blev skiftet ind efter 62 minutter i stedet for Michael Zacho på Stadium Raanana, Israel, som Danmark tabte 0-3 til Israels ditto. Han spillede ydermere en kamp to dage senere, som også blev Andreasens sidste i dansk landsholdsregi.

Diskografi

Bro

Singler

Reference

Eksterne henvisninger 
 Hurricane Records 
 

Sangere fra Danmark
Personer fra Rødovre
Fodboldspillere fra Danmark
Fodboldspillere fra Brøndby IF